กินยาคุมฉุกเฉิน 1 แล้วมีเพศสัมพัน แล้วกินอีกเม็ด แล้วกินอีกเม็ดท้องไหม
สวัสดีค่ะ การทานยาคุมฉุกเฉินนั้น ควรทานหลังจากที่มีเพศสัมพันธ์ โดยให้รีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุด หากทานช้า ประสิทธิภาพก็จะลดลงเรื่อยๆ และหากเกิน 72 ชั่วโมงไปแล้ว ยาก็แทบจะไม่สามารถช่วยป้องกันการตั้งครรภ์ได้ยาคุมฉุกเฉินมีทั้งชนิดที่มี 2 เม็ดใน 1 แผง และ 1 เม็ดใน 1 แผง ซึ่งจะมีปริมาณยาเท่ากัน ดังนั้น ประสิทธิภาพจึงไม่แตกต่างกันหากเป็นชนิดที่มี 2 เม็ดใน 1 แผง ควรทานครั้งละ 1 เม็ด ห่างกันไม่มากกว่า 12 ชั่วโมง แต่หากเป็นชนิดที่มี 1 เม็ดใน 1 แผง ก้ให้ทานเพียง 1 เม็ดเท่านั้นเมื่อทานยาคุมฉุกเฉินชนิดที่มี 2 เม็ดใน 1 แผงไปแล้ว 1 เม็ด และได้มีเพศสัมพันธ์ก่อนจะถึงเวลาที่ทานเม็ดที่ 2 ก็ไม่จำเป็นต้องทานยาซ้ำไปอีก เพราะยาจะยังสมารถช่วยป้องกันการตั้งครรภ์ได้อยู่แต่หากเป็นชนิดที่มี 1 เม็ดใน 1 แผง หากทานยาไปแล้ว ได้มีเพศสัมพันธ์อีก หากยังไม่เกิน 12 ชั่วโมง ก็ยังไม่ต้องทานยาซ้ำ หากทานยาซ้ำไปหลายครั้ง จะทำให้ร่างกายได้รับปริมาณฮอร์โมนสูงไป อาจเกิดผลข้างเคียงต่างๆ ได้ เช่น คลื่นไส้ อาเจียน ปวดหัว เวียนหัว เจ็บเต้านม ปวดท้อง รวมถึงมีเลือดออกผิดปกติ และประจำเดือนในรอบต่อๆ ไปมาผิดปกติได้หากจะมีเพศสัมพันธ์บ่อยๆ ไม่ควรทานยาคุมฉุกเฉินเป็นประจำ เพราะจะทำให้รังไข่ทำงานผิดปกติ และมีประจำเดือนมาผิดปกติได้นอกจากนี้ ยาคุมฉุกเฉินก็ไม่ได้ช่วยป้องกันการตั้งครรภ์ได้ 100% สามารถช่วยได้เพียง 58%-95% เท่านั้น ซึ่งน้อยกว่าการทานยาคุมกำเนิด หรือการฉีดยาคุมกำเนิด ที่จะช่วยป้องกันการตั้งครรภ์ได้มากกว่า 99% ค่ะ